Arendalittene har som ellers på Sørlandskysten bløte konsonanter, hvor konsonantene p – t – k blir uttalt b – d – g, som i kage, bide og gabe. Endingen -er i standard riksmål blir ofte til -å på arendalsdialekt, som i kjellå, hestå, fiskå. Skarre-r er også vanlig. Det er også typisk for talemålet i Arendal med bortfall av R-lyden, som for eksempel i ord som tån (tårn), fæve (farge), Jøgen (Jørgen), fæma (firma), jåbæ (jordbær) og Bæbu (Barbu).